ନୀଳ ମାଧବ ପଣ୍ଡା
ନୀଳ ମାଧବ ପଣ୍ଡା (ଜନ୍ମ: ୧୮ ଅକ୍ଟୋବର ୧୯୭୩) ଓଡ଼ିଶାର ସୁବର୍ଣ୍ଣପୁର ଜିଲ୍ଲାରେ ଜନ୍ମିତ ଜଣେ କଥାଚିତ୍ର ନିର୍ଦ୍ଦେଶକ । ତାଙ୍କର ଆଇ ଆମ୍ କାଲାମ କଥାଚିତ୍ର ବହୁ ଜାତୀୟ ଓ ଅନ୍ତର୍ଜାତୀୟ ପୁରସ୍କାର ଜିତିଅଛି ।

ବାଲ୍ୟ ଜୀବନ 
ନୀଳ ମାଧବ ପଣ୍ଡା ଓଡ଼ିଶାର ସୁବର୍ଣ୍ଣପୁର ଜିଲ୍ଲାର ଦଶରାଜପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଆଦିତ୍ୟ ପ୍ରସାଦ ପଣ୍ଡା ଓ ମାତାଙ୍କ ନାମ ମାୟା ପଣ୍ଡା, ତାଙ୍କର ୩ ଭଉଣୀ ଅଛନ୍ତି । ସେ ତାଙ୍କ ପ୍ରାଥମିକ ଶିକ୍ଷା ତାଙ୍କ ନିଜ ଗ୍ରାମ ବିଦ୍ୟାଳୟରେ କରିଥିଲେ । ଗ୍ରାମ ବିଦ୍ୟାଳୟରେ ଉଚ୍ଚପ୍ରାଥମିକ ଶିକ୍ଷା ପାଇଁ ବ୍ୟବସ୍ଥା ନଥିବାରୁ ସେ ତାଙ୍କ ଗ୍ରାମଠାରୁ ୮ କି.ମି ଦୁର ଉଚ୍ଚପ୍ରାଥମିକ ବିଦ୍ୟାଳୟକୁ ଚାଲି ଚାଲି ଯିବା ଆସିବା କରି ପାଠ ପଢ଼ିଥିଲେ । ତା' ପରେ ସେ ଉଲୁଣ୍ଡା ଉଚ୍ଚବିଦ୍ୟାଳୟରେ ପଢ଼ିଥିଲେ ଯାହା ତାଙ୍କ ଗ୍ରାମଠାରୁ ୯ କି.ମି ଦୂରରେ ଅବସ୍ଥିତ ଥିଲା । ସେତେ ବେଳେ ସେ ସାଇକେଲ୍ରେ ଯିବା ଆସିବା କରୁଥିଲେ । ସେ ମଧ୍ୟ ଆଇ.ଆଇ.ଏମ୍ ବାଙ୍ଗାଲୋରରେ ପଢ଼ିଛନ୍ତି ।

ପେସାଦାର ଜୀବନ 
୧୯୯୮ ମସିହାରେ ସେ ମଲ୍ଟିମିଡ଼ିଆ ପ୍ରଡକ୍‌ସନ୍ ସଂସ୍ଥା "ଏଲିଆନୋରା ଇମେଜ୍‌ସ୍" ଗଠନ କଲେ ।

ନିର୍ଦ୍ଦେଶନା

ସମ୍ପୂର୍ଣ୍ଣ ଚଳଚ୍ଚିତ୍ର 
 ଆଇ ଆମ୍ କଲାମ୍ (୨୦୧୧) 
 ଦି ଓମେନ୍ ଫ୍ରମ୍ ଜର୍ଜିଆ (ୟୁଏସ୍ଏ,ନିର୍ମାଣାଧିନ)
 ପଜିଟିଭ୍ ନେଗେଟିଭ୍ (ଏଚ୍.ଆଇ.ଭି. ଏଡ୍‌ସ୍ ଉପରେ ଆଧାରିତ/ନିର୍ମାଣାଧିନ)
 କୌନ କିତନା ପାନି ମେ (୨୦୧୫)
 ଜଲ୍‌ପରୀ
 ଲଭ୍ ଇଜ୍ ନଟ୍ ମାଥେମେଟିକ୍ସ
 ବବ୍‌ଲୁ ହାପି ହେ
 ବ୍ରୋକନ୍ ହିଲ୍ସ୍
ହାଲକା (୨୦୧୮)

ମାନ ସମ୍ମାନ 
 ପଦ୍ମଶ୍ରୀ
ସମ୍ମାନସୂଚକ ଡକ୍ଟରେଟ - ୨୦୧୮(ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ)
 ୟୁନାଇଟେଡ୍ ନେସନ୍ସ୍ ଭିଜୁଆଲ୍ ମିଡିଆ ଫେଲୋସିପ୍ (୨୦୦୨)
 ହିରୋଇଜିମ୍ ଇନ୍ ସିନେମାଟୋଗ୍ରାଫି, (୨୦୦୩) ଟିଏଚ୍‌ପି, ନ୍ୟୁୟର୍କ୍
 ୟୁକେ ଫିଲ୍ମ୍ ଫେଲୋସିପ୍ (୨୦୦୫)
 କ୍ରିଏଟିଭ୍ ଫ୍ୟୁଚର୍ସ୍ ଅଫ୍ ଇଣ୍ଡିଆ (୨୦୦୫), (ଲଙ୍ଗେସ୍ଟ୍ ଜର୍ଣ୍ଣି ଆବାର୍ଡ୍), ବ୍ରିଟିଶ୍ କାଉନ୍‌ସିଲ୍ 
 କନ୍ୟା ଭ୍ରୁଣ ହତ୍ୟା ବିରୁଦ୍ଧରେ ଲଢ଼ିବା ପାଇଁ ଏକ୍ସିଲେନ୍ସ୍ ଇନ୍ ମିଡିଆ (୨୦୧୦)
 ଅରବିନ୍ଦମ୍ ପୁରସ୍କାରମ୍ (ବେଷ୍ଟ ଡେବ୍ୟୁ ଆୱାର୍ଡ) (ଆଇ ଆମ କଲାମ) (୨୦୧୦)

ଆଧାର 

୧୯୭୩ ଜନ୍ମ
ଜୀବିତ ବ୍ୟକ୍ତି
ସୁବର୍ଣ୍ଣପୁର ଜିଲ୍ଲାର ଲୋକ
ପଦ୍ମଶ୍ରୀ ସମ୍ମାନିତ
କଥାଚିତ୍ର ନିର୍ଦ୍ଦେଶକ